Zaur Tağızadə

Zaur Qubad oğlu Tağızadə () — Azərbaycan futbolçusu. Mövqeyi yarımmüdafiəçi olub. Karyerası ərzində İslandiyanın Akranes, Estoniyanın Lelle, Flora Tallin və Azərbaycanın Kür-Nur Mingəçevir, Şəfa, MOİK, Neftçi klublarının və Azərbaycan milli futbol komandasının heyətində oynayıb. Millinin heyətində 40 oyuna çıxıb və 6 qol vurub.

 Futbolçu karyerası 
Zaur Tağızadə karyerasına 1994–1995 mövsümündə Kür-Nur Mingəçevir klubunda başlayıb. Burada 10 oyuna 4 qol vurub. 1997-ci ildə Estoniyanın Lelle klubuna keçən Zaur burada cəmi 6 oyun keçirib və 2 qol vurub. 1998-ci ildə İslandiyanın Akranes komandasının şərəfini qoruyub, 3 oyunda meydana çıxıb, 1 qol vurub. 1998–1999 mövsümündə ölkəyə qayıdan futbolçu Şəfanın formasını geyinib və 16 oyunda meydana çıxaraq 4 qol qol vurub. Tağızadə 1999-cu ildə yenidən ölkə xaricinə üz tutub və bu dəfə Estoniyanın Flora Tallin klubu ilə anlaşıb. Flora Tallin klubunda Zaur 9 oyun oynayıb və 1 qol vurub, lakin 1999-cu ildə növbəti dəfə Azərbaycana qayıdaraq, bir il MOİK-in formasını geyinib, burada 10 oyuna 2 qol vurub. 2000–2004-cü illərdə Şəfada oynayıb və burada 100 oyun keçirərək 17 qol vurub.

 Neftçi 
2004-cü ildən Neftçidə çıxış edib. 26 iyul 2008-ci ildə UEFA İntertoto Kubokunda Vasluy ilə qarşılaşmadan sonra 217 gün meydana çıxmayıb. 1 mart 2009-cu ildə Qəbələ ilə oyunda bu seriyanı qırıb. Həmçinin Zaur Tağızadə 23 fevral 2008-ci ildə Gənclərbirliyi komandasına qol vurduqdan sonra 414 gün qol vura bilməyib, bu seriyanı 2009-cu ilin aprel ayında Xəzər-Lənkəranla oyunda qırıb. Neftçi klubunda 132 oyuna 31 qol vurub.

2010-cu ildə Neftçi futbol klubunun heyətindən kənarlaşdırılan Zaur Tağızadə karyerasını bitirmək qərarına gəlib. 2011-ci il mayın 19-da Bakıda keçirilən Neftçi- Xəzər Lənkəran qarşılaşmasından əvvəl Neftçi klubu Zaur Tağızadənin futbolla vidalaşmaq tədbiri təşkil edəcəkdi. Lakin Zaur Tağızadə ölkədə olmadığı üçün bu tədbir baş tutmadı.

 Milli komanda karyerası 
Zaur ilk dəfə 1997-ci ildən Azərbaycan milli futbol komandasına dəvət alıb. Millidə debütünü 4 iyun 1997-ci ildə yoldaşlıq görüşündə Estoniya yığmasına qarşı keçirilən oyunda edib. İlk qolunu isə UEFA Avropa Kuboku 2000 seçmə mərhələsində 5 iyun 1999-cu ildə Lixtenşteynin qapısından keçirib. Yığma formasında 40 dəfə meydana çıxan sağ cinah oyunçusu 6 qola imza atıb. Futbolçu milli komandada 2811 dəqiqə meydanda olub, 8 sarı, 1 qırmızı vərəqə qalıb.Milli komanda-20: Bütün futbolçular  2009-cu ildə öz istəyi ilə milli komanda karyerasını başa vurub.
 #  Tarix  Yer  Rəqib  Hesab  Nəticə  Yarış 1   5 iyun 1999  Tofiq Bəhramov adına Respublika Stadionu, Bakı, Azərbaycan   Lixtenşteyn  3-0  4–0  UEFA Avropa Kuboku 2000 seçmə mərhələ 2   18 avqust 1999  Dinamo Səmərqənd Stadionu, Səmərqənd, Özbəkistan   Özbəkistan  3-1  5–1  Yoldaşlıq görüşü 3  4 sentyabr 1999  Tofiq Bəhramov adına Respublika Stadionu, Bakı, Azərbaycan   Portuqaliya  1-0  1–1  UEFA Avropa Kuboku 2000 seçmə mərhələ 4  26 fevral 1999  Milli İdman Bazası İdman Sarayı, Varna, Bolqarıstan   Belarus  1-0  1–0  Yoldaşlıq görüşü 5  6 iyun 2001  Tofiq Bəhramov adına Respublika Stadionu, Bakı, Azərbaycan   Slovakiya  2-0  2–0  Futbol üzrə dünya çempionatı 2002 seçmə mərhələ 6  17 avqust 2005  Kemal Stafa stadionu, Tirana, Albaniya   Albaniya  0-1  2–1  Yoldaşlıq görüşü

 Məşqçi karyerası 
Futbol karyerasını başa catdırdıqdan sonra Zaur Neftçi Bakı klubundan məşqçi köməkçisi kimi çalışmaq təklifini aldı, lakin Zaur bu iş üçün gənc olduğunu, lakin bir neçə ildən sonra məşqçi ola biləcəyini deyib. 2010-cu ildə Neftçinin əvəzedici heyətinin məşqçisi təyin olunub. 2011-ci ildə Qurban Qurbanovun istəyi ilə "Qarabağ" klubuna keçib, Zaur Tağızadə burada seleksiyaçı məşqçi funksiyasını yerinə yetirir.

 Uğurları 
 Neftçi Bakı
 Azərbaycan Premyer Liqası: 2003–04, 2004–05
 Azərbaycan Kuboku: 2000–01, 2003–04

 Şəxsi 
 'Azərbaycanda ilin futbolçusu: (1) — 2001

 İstinadlar 

 Xarici keçidlər 
 Zaur Tağızadə national-football-teams.com saytında

Kateqoriya:Azərbaycan futbolçuları
Kateqoriya:Azərbaycan milli futbol komandasının oyunçuları
Kateqoriya:Neftçi PFK oyunçuları
Kateqoriya:Bakıda doğulanlar
Kateqoriya:Legioner Azərbaycan futbolçuları
Kateqoriya:Azərbaycanın kişi futbolçuları
Kateqoriya:MOİK Bakı FK oyunçuları
Kateqoriya:Azərbaycan futbol məşqçiləri
Kateqoriya:Energetik Mingəçevir FK oyunçuları
Kateqoriya:Futbol vingerləri
Kateqoriya:Energetik Mingəçevir FK oyunçuları
Kateqoriya:Şəfa FK oyunçuları